OpenLLM-France/wikimedia huggingface dataset:
# Municipi de Struer

El municipi de Struer és un municipi danès que va ser creat l'1 de gener del 2007 com a part de la Reforma Municipal Danesa, integrant els antics municipis de Thyholm amb el de Struer. El municipi és situat a l'oest de la península de Jutlàndia, a la Regió de Midtjylland i abasta una superfície de 250,84 km².
El territori del municipi s'estén a les dues ribes del Limfjord, que són interconnectades per un pont de 472 metres, conegut com a Oddesundbro, (pont d'Oddesund), que uneix les poblacions d'Oddesund Syd amb la d'Oddesund Nord a l'illa de Vendsyssel-Thy. També forma part del municipi l'illa de Venø, coneguda per una petita església (Venø Kirke) construïda vers el 1536.
La ciutat més important i capital del municipi és Struer (10.873 habitants el 2009). Altres poblacions són:
* Asp
* Bremdal
* Hjerm
* Humlum
* Hvidbjerg
* Jegind
* Linde
* Resenstad
* Uglev
* Vejrumstad

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 4622 | 36,0 |
| Det Radikale Venstre | 151 | 1,2 |
| Det Konservative Folkeparti | 844 | 6,6 |
| Dansk Folkeparti | 1213 | 9,5 |
| Venstre | 4405 | 34,3 |
| Enhedslisten - De Rød-Grønne | 66 | 0,5 |

### Alcaldes

| Alcalde | Període | Partit |
| Martin Merrild | 1-1-2007 a 31-12-2009 | Venstre |
| Niels Viggo Lynghøj | 1-1-2010 a ---- | Socialdemokratiet |

## Referències

* ↑ (danès) Resultats de les eleccions municipals al municipi de Struer
# Mesti

Mesti (en àrab مستي, Mastī; en amazic ⵎⵙⵜⵉ) és una comuna rural de la província de Sidi Ifni, a la regió de Guelmim-Oued Noun, al Marroc. Segons el cens de 2014 tenia una població total de 2.931 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Dão-Lafões

El Dão-Lafões és una subregió estadística portuguesa, part de la Regió Centre i, majoritàriament, del Districte de Viseu, encara que també inclou un concelho del Districte de Guarda. Limita al nord amb Tâmega i Douro, a l'est amb Beira Interior Norte i Serra da Estrela, al sud amb Pinhal Interior Norte i Baixo Mondego i a l'oest amb Baixo Vouga i Entre Douro e Vouga. Àrea: 3483 km². Població (2001): 286 315.
Comprèn 15 concelhos:
* Aguiar da Beira
* Carregal do Sal
* Castro Daire
* Mangualde
* Mortágua
* Nelas
* Oliveira de Frades
* Penalva do Castelo
* Santa Comba Dão
* São Pedro do Sul
* Sátão
* Tondela
* Vila Nova de Paiva
* Viseu
* Vouzela
# Can Gibert (Sant Cebrià de Vallalta)

Can Gibert, o mas Solà, és una masia del municipi de Sant Cebrià de Vallalta (Maresme) inclosa en l'Inventari del Patrimoni Arquitectònic Català. La masia ha sofert diverses modificacions al llarg del temps, conserva una llinda gòtica d'arc conopial amb mènsules esculpides damunt el portal de punt rodó. De la mateixa època i estructura similar són les finestres laterals. Així mateix també es conserva el portal exterior del mas, d'època neoclàssica.

## Descripció

Masia situada al centre de Sant Cebrià de Vallalta, a prop de l'Ajuntament i d'una altra casa important del poble -Can Gibert-. Està oberta al carrer per un arc. Can Solà és més gran que Can Gibert i, a més, aquesta té les teulades perpendiculars al frontó mentre Can Solà les té paral·leles. Fins no fa gaires anys, aquesta masia fou un important centre de producció agrícola. Ara es lloga i les terres són conreades per altres pagesos o masovers. La façana de Can Solà té tres finestres -una de les quals ara és un balcó- amb llindes gòtiques tardanes. A dalt del frontó hi ha una inscripció sobre l'arrebossat que, amb lletres d'estil modernista, indiquen el nom de la casa: "Mas Solà". Can Gibert continua essent una masia amb caràcter agrícola. Els llogaters són de l'Àfrica negra, i treballen als camps de maduixots. Els propietaris viuen a la casa del costat.

## Referències

* ↑ «Can Gibert (Mas Solà)». Pobles de Catalunya.
* ↑ «Can Gibert - Mas Solà». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 12 desembre 2012].
# Barranc de Vilardaga

El Barranc de Vilardaga és un torrent afluent per l'esquerra de la Rasa de la Caseta (la qual, ensems, ho és de la Riera de Madrona) que neix al vessant occidental del Serrat de Terradet. De direcció predominant cap al nord, s'escola entre les masies de Vilardaga (a llevant) i Vallcirera (a ponent). Desguassa al seu col·lector a poc més de 500 m. al sud-est de la masia de Finestres després d'haver fet tot el seu recorregut pel terme municipal de Pinell de Solsonès.
Aquest torrent no té cap afluent.

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
* ↑ Les coordenades del lloc on neix, segons el web de la XRCC, són 41° 57′ 18.16″ N, 1° 22′ 30.01″ E﻿ / ﻿41.9550444°N,1.3750028°E﻿ / 41.9550444; 1.3750028
# Robin Widdows

Robin Widdows (Oxfordshire, 27 de maig de 1942) va ser un pilot de curses automobilístiques britànic que va arribar a disputar curses de Fórmula 1. També va participar dels Jocs Olímpics d'Hivern de 1964 i 1968, competint en Bobsleigh.

## A la F1

Robin Widdows va debutar a la setena cursa de la temporada 1968 (la dinovena temporada de la història) del campionat del món de la Fórmula 1, disputant el 20 de juliol del 1968 el GP de la Gran Bretanya al circuit de Brands Hatch.
Va participar en una única cursa puntuable pel campionat de la F1, no aconseguint finalitzar la cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Posició | Punts |
| 1968 | Cooper Car Company | Cooper | BRM | SUD | ESP | MON | HOL | BEL | FRA | GBR Ret | ALE | ITA | CAN | USA | MEX | - | 0 |

### Resum
## Referències

* ↑ Viva F1. «Formula One at the Olympics». Arxivat de l'original el 8 August 2012. [Consulta: 26 juliol 2012].
| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Garotos Podres

Garotos Podres va ser un grup de street punk brasiler format a finals de 1982 a la ciutat de Mauá. El seu primer concert va ser el 1983 a Santo André en un acte en favor dels treballadors del metall en vaga.

## Història

El 1985, mentre el Brasil encara estava sota la dictadura militar, el grup va aparèixer a la recopilació Ataque Sonoro juntament amb Ratos de Porão, Cólera, Lobotomia i altres representants de l'escena hardcore punk. Del seu primer àlbum, Mais podres do que nunca (1985), en van vendre més de 50.000 còpies. A causa de la censura de l'època, la cançó «Johnny» va ser censurada, mentre que d'altres com «Papai Noel filho da puta» i «Maldita policia» es van rebatejar com a «Papai Noel velho batuta» i «Maldita preguiça», respectivament. El juliol de 2016 l'àlbum va ser considerat per Rolling Stone com el tercer millor àlbum de punk rock brasiler de tots els temps.
El 2013 el grup es va separar, Mao i Cacá Saffiotti van fundar una nova banda anomenada O Satânico Dr. Mao e os Espiões Secretos, i els altres membres continuen tocant les cançons de Garotos Podres amb el nom de Garotos. El vocalista de la banda, Mao, també és professor d'història a la Universitat de São Paulo.

## Discografia

* Mais Podres do que Nunca (1985)
* Pior que Antes (1988)
* Canções para Ninar (1993)
* Rock de Subúrbio - Live! (1995)
* Com a Corda Toda (1997)
* Arriba! Arriba! (1997)
* Garotos Podres - Live in Rio (2001)
* Garotozil de Podrezepam (2003)
* Contra os Coxinhas Renegados Inimigos do Povo (2014)
* Canções de Resistência (2018)

## Referències

* ↑ Moreira, Marcelo. «Garotos Podres: 40 anos mais podres do que sempre» (en portuguès brasiler), 02-02-2022. [Consulta: 24 agost 2023].
* ↑ «Briga praticamente põe fim aos Garotos Podres» (en portuguès brasiler). [Consulta: 24 agost 2023].
* ↑ «Vocalista do Garotos Podres briga com integrantes e bloqueia uso do nome da banda» (en portuguès brasiler). [Consulta: 24 agost 2023].
* ↑ Cavalcanti, Paulo. «Os dez maiores discos do punk rock nacional» (en portuguès brasiler), 20-07-2016. [Consulta: 24 agost 2023].
* ↑ «O Satânico Dr. Mao Contra os Coxinhas Podres: Vocalista Fala Sobre o Destino dos Garotos Podres | NOISEY». Arxivat de l'original el 2014-06-06. [Consulta: 4 juny 2014].
* ↑ Ferreira, Jeff. «Garotos Podres e as Canções de Resistência». [Consulta: 24 agost 2023].
# Municipi de Skrunda

El municipi de Skrunda (en letó: Skrundas novads) és un dels 110 municipis de Letònia, que es troba localitzat al sud-oest del país bàltic, i que té com a capital la localitat de Skrunda. El municipi va ser creat l'any 2009 després d'una reorganització territorial.

## Ciutats i zones rurals

* Nīkrāces pagasts (zona rural)
* Raņķu pagasts (zona rural)
* Rudbāržu pagasts (zona rural)
* Skrunda (ciudad con zona rural)

## Població i territori

La seva població està composta per un total de 6.057 persones (2009). La superfície del municipi té uns 553,2 kilòmetres quadrats, i la densitat poblacional és de 10,95 habitants per kilòmetre quadrat.

## Referències

* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 21 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 21 gener 2015].
# Mobles Masip

Mobles Masip és una obra del municipi de Cornellà de Llobregat (Baix Llobregat) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici d'una sola planta cobert amb terrat de rajola. Dins unes formes clarament modernistes, combinant línies arrodonides i angulars, destaca pels seus materials senzills emprat amb criteris de gran plasticitat. Per la seva factura de pedra disposada com llosetes i de maó marcant les obertures, cornises i angles, recorda les primeres obres modernistes com la casa de la Colònia Güell de Berenguer o de Rubió, o les façanes del Convent Teresià de Gaudí.

## Referències

* ↑ «Mobles Masip». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 desembre 2015].
# Tour Down Under 2002

El Tour Down Under 2002, quarta edició del Tour Down Under, es disputà entre el 15 i el 20 de gener de 2002 sobre un recorregut total de 733 quilòmetres repartits entre sis etapes.
La cursa fou guanyada per l'australià Michael Rogers (Team AIS), que fou acompanyat al podi pel rus Alexandre Botxarov (AG2R Prévoyance) i el també australià Patrick Jonker (Team UniSA).
La classificació dels punts fou per Robbie McEwen (Lotto-Adecco), la de la muntanya per a Cadel Evans (Mapei-Quick Step), la dels joves per a Dave McPartland (United Water) i la dels equips pel Mapei-Quick Step.

## Equips participants

En la quarta edició del Tour Down Under hi van prendre part dotze equips, tres d'australians i nou d'europeus.
| Team AIS (Australian Institute of Sport) | Domo-Farm Frites | Team Telekom | La Française des Jeux |
| Team UniS-Australia | Lotto-Adecco | AG2R Prévoyance | Mapei-Quick Step |
| United Water | Team CSC-Tiscali | Crédit Agricole | Saeco |

## Les etapes

| Etapa | Data | Recorregut | km | Vencedor d'etapa | Líder de la general |
| 1a | 15 de gener | Glenelg - Glenelg | 47,0 km | Robbie McEwen | Robbie McEwen |
| 2a | 16 de gener | Hahndorf - Strathalbyn | 150,0 km | Michael Rogers | Fabio Sacchi |
| 3a | 17 de gener | Willunga - Willunga | 149,0 km | Robbie McEwen | Fabio Sacchi |
| 4a | 18 de gener | Unley - Victor Harbor | 141,0 km | Robbie McEwen | Fabio Sacchi |
| 5a | 19 de gener | Gawler - Tanunda | 156,0 km | Cadel Evans | Michael Rogers |
| 6a | 20 de gener | Adelaida - Adelaida | 90,0 km | Robbie McEwen | Michael Rogers |

## Classificació general

| | Ciclista | Equip | Temps |
| 1 | Michael Rogers (AUS) | Team AIS | 16h 59' 44" |
| 2 | Alexandre Botxarov (RUS) | Ag2r Prévoyance | + 21" |
| 3 | Patrick Jonker (AUS) | Team UniS-Australia | + 30" |
| 4 | Cadel Evans (AUS) | Mapei-Quick Step | + 40" |
| 5 | Daniele Nardello (ITA) | Mapei-Quick Step | + 58" |
| 6 | Paul Van Hyfte (BEL) | CSC-Tiscali | + 3' 14" |
| 7 | Stuart O'Grady (AUS) | Crédit Agricole | + 3' 57" |
| 8 | Andrea Tafi (ITA) | Mapei-Quick Step | + 4' 36" |
| 9 | Anthony Morin (FRA) | Crédit Agricole | + 4' 40" |
| 10 | Steffen Wesemann (GER) | Team Telekom | + 5' 28" |

## Referències

* Tour Down Under 2002 a sitiodeciclismo.net

## Enllaços externs

* Web oficial (anglès)
# M61 Vulcan

El M61 Vulcan és una canó automàtic de tipus gatling amb 6 canons rotatoris i de calibre 20 mm. Aquesta arma de foc fou dissenyada i fabricada als Estats Units d'Amèrica per la companyia General Electric, tot i que actualment és produïda per General Dynamics. L'arma fou dissenyada per al seu ús en avions de combat a reacció però també s'ha emprat en altres usos com la defensa antiaèria.

## Característiques

L'arma de foc compta amb 6 canons els quals roten per accionament pneumàtic o hidràulic. Utilitza munició de calibre 20 x 102 mm, un estàndard de l'OTAN emprat en múltiples armes i forces armades. El cartutx es dispara mitjançant una descàrrega elèctrica que activa la càrrega fulminant. La disposició de múltiples canons permet una elevada cadència de tir, que arriba als 6.000 trets per minut, amb un menor escalfament i deteriorament de cada canó.

## Aplicacions
### Avions de combat

* Republic F-105 Thunderchief
* McDonnell Douglas F-4 Phantom II
* Grumman F-14 Tomcat
* McDonnell Douglas F-15 Eagle
* General Dynamics F-16 Fighting Falcon
* McDonnell Douglas F/A-18 Hornet
* Lockheed Martin F-22 Raptor

### Defensa antiaèria

* Phalanx CIWS

## Referències

* ↑ «GAU-4 20mm Vulcan». fas.org. [Consulta: 9 juny 2015].
* ↑ «M61 A1 Vulcan». F-16.net. [Consulta: 9 juny 2015].
# Bany a la Grenouillère

Bany a la Grenouillère (en francès Bain à la Grenouillère) és una pintura a l'oli realitzada per Claude Monet el 1869 i que, actualment, s'exposa al Metropolitan Museum of Art de Nova York.
La Grenouillère era un restaurant de banys sobre el Sena, que era freqüentada per la petita burgesia parisenca.

## Referències

* Fitxa al Metropolitan Museum
# Capgròs d'Ildefons Cerdà

El capgròs d'Ildefons Cerdà és una figura propietat de la Coordinadora de Geganters de Barcelona i vinculada al barri de l'Eixample. Representa Ildefons Cerdà, l'il·lustre enginyer que va emprendre la reforma urbanística de Barcelona al segle xix, coneguda per pla Cerdà.
El capgròs d'Ildefons Cerdà va ser construït per l'imatger cardoní Toni Mujal el 2009 amb motiu de l'any Cerdà i el van estrenar per la cavalcada de la Mercè d'aquell mateix any. Des de llavors, forma part de la comparsa de la Coordinadora de Geganters de Barcelona i participa de tant en tant en trobades i cercaviles de la ciutat, sovint acompanyat del capgròs de Narcís Monturiol.
La figura és exposada permanentment a la seu del Districte de l'Eixample, juntament amb els gegants i gegantons gaudinians de la Pedrera i la Crespinella de Barcelona.

## Referències

* 1 2 3 «Capgròs d'Ildefons Cerdà». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Gargela

Gargela és un gènere d'arnes de la família Crambidae.

## Taxonomia

* Gargela albidusa Song, Chen & Wu, 2009
* Gargela apicalis (Pagenstecher, 1900)
* Gargela arcualis Hampson, 1906
* Gargela bilineata Song, Chen & Wu, 2009
* Gargela chrysias (Meyrick, 1897)
* Gargela cuprealis Hampson, 1906
* Gargela distigma Song, Chen & Wu, 2009
* Gargela furca Song, Chen & Wu, 2009
* Gargela fuscusa Song, Chen & Wu, 2009
* Gargela hainana Song, Chen & Wu, 2009
* Gargela hastatela Song, Chen & Wu, 2009
* Gargela minuta Song, Chen & Wu, 2009
* Gargela niphostola Hampson, 1917
* Gargela obliquivitta Hampson, 1917
* Gargela quadrispinula Song, Chen & Wu, 2009
* Gargela renatusalis (Walker, 1859)
* Gargela subpurella (Walker, 1864)
* Gargela trilinealis (Hampson, 1897)
* Gargela xanthocasis (Meyrick, 1897)
* Gargela xizangensis Song, Chen & Wu, 2009

## Referències

* ↑ «GlobIZ search». Global Information System on Pyraloidea. [Consulta: 3 febrer 2019].

## Bibliografia

* Song, Shi-Mei ; Fu-Qiang Chen & Chun-Sheng Wu 2009: A review of the genus Gargela Walker in China, with descriptions of ten new species (Lepidoptera: Crambidae, Crambinae). PDF Zootaxa, 2090: 40-56. Abstract & excerpt
# Museu del Palmerar

El museu del Palmerar se situa a Elx (Baix Vinalopó, País Valencià), al Palmerar d'Elx mateix, declarat Patrimoni de la Humanitat el 2000, en una casa tradicional del segle xix de l'Hort de Sant Plàcid. El museu, que tracta els orígens, història, desenvolupament i cultura del Palmerar, així com els usos i la seua evolució, va ser inaugurat el 1997 i renovat el 2006.
La temàtica de les sales mostra una visió de la història del Palmerar per mitjà de vídeos, panells, elements expositius i sons, que continua amb la visita a l'hort exterior. Es pot accedir a l'hort del museu de manera gratuïta. S'hi pot apreciar l'estil dels cultius tradicionals il·licitans i els diferents usos de les palmeres. Per accedir a l'interior de la casa tradicional del segle xix, cal abonar el preu de l'entrada. A més a més, es pot sol·licitar l'exhibició d'un palmerer professional de dimarts a divendres al matí.

## Referències

* ↑ «Museos de Elche que puedes visitar y te sorprenderán» (en castellà), 05-04-2017. [Consulta: 3 juny 2020].
* ↑ Con niños... por los parques naturales valencianos (en castellà). Editorial Ilcoi, 2007. ISBN 978-84-9826-280-3.
* ↑ «El Turismo en Elche» (en castellà). Economía Elche. Arxivat de l'original el 2016-04-17. [Consulta: 3 juny 2020].
* 1 2 3 «Museo del palmeral» (en castellà). Visit Elche. [Consulta: 3 juny 2020].
# Alexandra de Grècia

Alexandra de Grècia és el nom dels següents personatges:
* Alexandra de Grècia (gran duquessa de Rússia) (1870-1891)
* Alexandra de Grècia (reina de Iugoslàvia) (1921-1993)
* Alexandra de Grècia (príncesa de Grècia)
# Garachico

Garachico és un municipi de l'illa de Tenerife, a les illes Canàries. Forma part de la comarca natural de l'Isla Baja, conjuntament amb Los Silos, Buenavista del Norte i El Tanque.

## Història

La ciutat de Garachico amb el seu port va ser fundada pel banquer genovès Cristóbal de Ponte després de la conquesta castellana de Tenerife el 1496. Durant els segles xvi i xvii, Garachico es va convertir en el principal port de l'illa. Del seu port salpaven navilis carregats de vi i sucre cap a Amèrica i Europa, cosa que va fer progressar econòmicament la població. El 1646, una esllavissada de terres va posar fi a la vida de 100 persones, i va enfonsar també 40 vaixells. El 5 de maig de 1706 una erupció del volcà de Trevejo va acabar amb el període daurat de la localitat. De matinada set onades de lava van baixar pel vessant garachiquenc arrasant i sepultant gran part de la vila, especialment el seu port, que va quedar totalment cobert. Malgrat tot no hi va haver víctimes mortals. Després d'aquest desastre natural els comerciants van passar llavors a utilitzar el moll del Puerto de la Cruz i Garachico va quedar com un petit port de pescadors. El corrent de lava que va arribar al mar va fer guanyar al municipi territori i unes piscines i tolls coneguts com el Caletón.
La Reserva Natural Especial del Chinyero ocupa part del municipi.

## Persones notables

* Blas García Ravelo. Escultor religiós del segle xvii deixeble de Martín de Andújar Cantos.

## Referències

* ↑ «de les Canàries, Reserva Natural Especial del Chinyero». Arxivat de l'original el 2015-09-24. [Consulta: 16 juliol 2015].
# M6

M6 té els següents significats:
* Astronomia: Cúmul de la Papallona, cúmul obert a la constel·lació d'Escorpió
* Televisió: M6 (Canal de televisió), cadena de televisió generalista privada de França
# Babiló (Egipte)

Babiló (o Babilònia) d'Egipte (en grec antic, Βαβυλών, ῶνος Babylṓn, õnos; en llatí, Babylōn, ōnis) fou una ciutat egípcia, l'antiga Pi-Hapi-n-On, traduït per analogia amb la Babiló persa. Era pròxima al Caire.
En el període grec, era una fortalesa que servia de límit entre el Baix i l'alt Egipte.
És mencionada com a caserna de la Legió XIII Gemina el segle v segons la Notitia Dignitatum.
Fou conquerida pel general àrab Amr (9 d'abril del 641) després dels combats principals que es van lliurar per la conquesta del país a la seva rodalia. A l'entorn de Babiló es va crear al-Fustat i durant un segle almenys es distingia entre Fustat i Babiló. Finalment fou tot una cosa i el nom de Babiló no es va mantenir entre els àrabs i només entre els coptes.

## Referències

* ↑ «Babilònia d’Egipte | enciclopedia.cat». [Consulta: 18 setembre 2024].
* ↑ (llatí) Notitia Dignitatum, In partibus Orientis, XXVIII
# Capgròs de Narcís Monturiol

El Capgròs de Narcís Monturiol és un cabut que és propietat de la Coordinadora de Geganters de Barcelona. Representa Narcís Monturiol, l'il·lustre enginyer figuerenc del segle xix que va emprendre la creació del primer submarí tripulat, que rebé el nom d'Ictíneo.
El capgròs va ser construït per l'imatger cardoní Toni Mujal el 2009 per participar en la cavalcada de la Mercè, amb motiu de l'any Monturiol. Des de llavors, forma part de la comparsa de la Coordinadora de Geganters de Barcelona i surt de tant en tant en trobades i cercaviles de la ciutat, sovint acompanyat del capgròs d'Ildefons Cerdà.
La figura és exposada permanentment a la seu del Districte de l'Eixample, juntament amb els gegants i gegantons gaudinians de la Pedrera i la Crespinella de Barcelona.

## Referències

* 1 2 3 «Capgròs de Narcís Monturiol». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Lliga Catòlica

La Lliga Catòlica (LC) és el nom de diverses formacions polítiques locals i independents de caràcter conservador i catòlic que va existir durant la restauració borbònica. Les lligues Catòliques es van crear a partir del Congrés Catòlic de Sant Jaume de Galícia de l'any 1901. Van ser principalment actives a Sevilla, València i Saragossa. Durant la major part de la seua existència, el partit va estar sota la influència del Partit Conservador, ja que molts dels seus membres provenien d'aquest partit. Van tindre representació al consistori de la ciutat de València des dels inicis del segle XX fins a l'adveniment de la república, quan la gran part de la seua militància s'integrà en la Dreta Regional Valenciana.

## Resultats electorals de València

| Any | Vots | % | C | Regidors | +/- |
| 1903 | 2.102 | 5,49 | 2 | 1 / 25 | Nou |
| 1905 | 2.449 | 5,58 | 7 | 1 / 25 | = |
| 1909 I | 3.529 | 6,83 | 3 | 0 / 25 | 1 |
| 1909 II | 1.964 | 3,93 | 3 | 1 / 24 | 1 |
| 1911 | 2.471 | 4,29 | 2 | 2 / 26 | 1 |
| 1913 | 1.898 | 4,51 | 2 | 1 / 24 | 1 |
| 1915 | n/a | n/a | n/a | 0 / 25 | n/a |
| 1917 | n/a | n/a | n/a | 0 / 25 | n/a |
| 1920 | n/a | n/a | n/a | 1 / 26 | n/a |
| 1922 | n/a | n/a | n/a | 1 / 24 | = |

## Referències

* ↑ https://historiapolitica.com/datos/biblioteca/catolicismo%20espyarg_de%20la%20cueva%20merino.pdf
* ↑ http://www.cervantesvirtual.com/descargaPdf/a-las-urnas-en-defensa-de-la-fe-la-movilizacion-politica-catolica-en-la-espana-de-comienzos-del-siglo-xx-935415/
* ↑ Garrido, Alfonso Braojos; Rozas, María Parias Sainz de; Rey, Leandro Álvarez. Sevilla en el siglo XX (en castellà). Universidad de Sevilla, 1990. ISBN 978-84-7405-585-6.
* ↑ García, José Vicente Castillo. La política de los camaleones: Los conservadores valencianos durante la Restauración (1875-1923) (en castellà). Universitat de València, 2002. ISBN 978-84-370-5373-8.
* ↑ https://mhv.valencia.es/va/liga-catolica